Document ID: /roh_data/filtered/fineweb-2-filterrobots_roh.jsonl.gz/51602

Il parlament federal vul investir prest 80 milliuns francs en novs indrizs da sport ils proxims sis onns. Quai è 13 milliuns francs dapli che quai ch'il Cussegl federal aveva proponì.
Era il Grischun profitescha da las investiziuns planisadas. En il sectur dal sport da naiv datti daners
- per las pistas, loipas ed ils indrizs per ski alpin e nordic a Lai
- per construir ils indrizs da freestyle en l'Engiadina
- ina contribuziun per l'Olympia Bob Run a San Murezzan
- la halla dad unihockey ad Aschera.
Ultra da quai vegn era confinanzià
Cun quai vegn investì plirs milliuns francs entochen il 2027 en l'infrastructura da sport en il Grischun. Decidì ha il parlament era che daners per projects che na vegnan betg realisads sco previs, pon vegnir duvrads per auters projects. Uschia vegni pli simpel da dar credits a projects che fan prescha.
Concept naziunal d'implants da sport
Finamira dal program d'investiziun ch'i dat dapi il 1998 è da promover il sport da prestaziun en Svizra.
Profitar da las investiziuns duain però era il sport da giuventetgna ed il sport popular.